આ અંગે રેલીના સમાપનમાં શહેર અધ્યક્ષ સનતભાઈ મોદીએ જણાવ્યું હતું કે નાગરિકતા કાનૂન બહુમતી સાથે પસાર થયા બાદ અને છેલ્લી અનેક ચૂંટણીઓમાં વડાપ્રધાન નરેન્દ્રભાઈ મોદી અને ગૃહમંત્રી અમિતભાઇ શાહની વધતી લોકપ્રિયતાથી કોંગ્રેસની વોટબેંક ભારતીય જનતા પાર્ટી તરફ ખસી હતી જેને કારણે કોંગ્રેસના પેટમાં તેલ રેડાયું હતું ત્યારે નાગરિકતા કાનૂન દેશની સર્વોચ્ચ બંધારણીય સંસ્થા એવા સંસદના બંને ગૃહોમાં પસાર થવા છતાં કોંગ્રેસ દ્વારા દેશમાં અનેક વર્ગોમાં વર્ગવિગ્રહ કરાવી તોફાનો કરાવી દેશની જાહેર સંપતિઓને નુકસાન પહોંચાડી દેશમાં અરાજકતા ફેલાવવાનું ષડયંત્ર રચવામાં આવ્યું હતું જે કેન્દ્ર સરકારની સમયસુચકતા ને કારણે ખુલ્લું પડ્યું અને સમગ્ર તોફાનો પાછળ કોંગ્રેસની ભૂંડી ભૂમિકા દેશવાસીઓ સમક્ષ ખુલ્લી પડી છે ત્યારે ભારતીય જનતા પાર્ટી દ્વારા આ કાયદા અંગે દેશના નાગરિકોને સાચી સમજણ આવે અને લોકોમાં જાગૃતિ ઉભી થાય તેને માટે સમગ્ર દેશમાં અનેક સ્તરે જનજાગૃતિ અભિયાન હાલમાં શરૂ છે જેમાં સમગ્ર દેશની સાથે સાથે ભાવનગર મહાનગરમાં પણ ગત ૨૯મી થી આગામી ૧૨ જાન્યુઆરી સુધી અનેકવિધ કાર્યક્રમો યોજવામાં આવી રહ્યા છે જે પૈકી ભાવનગર મહાનગરમાં જન સમર્થન રેલી, બૌદ્ધિક સંમેલન, અને ઘરે ઘરે પત્રિકા, ખાટલા બેઠકો, પોસ્ટકાર્ડ ઝુંબેશ, સહી ઝુંબેશ, મિસકોલ ઝુંબેશ, પદયાત્રા, જાહેર સભાઓ સહિતના કાર્યક્રમો યોજાયા બાદ આજે ૧૦મી જાન્યુઆરીએ સાઇકલ રેલી યોજાઈ હતી જેમાં મોટી સંખ્યામાં યુવાનો અને કાર્યકર્તા મિત્રો જોડાયા હતા.